Chantal Janzen

Chantal Janzen (født 15. februar 1979 i Tegelen i Nederland) er en nederlandsk skuespiller, musikalartist og tv-programleder. Hun har hatt roller i nederlandske filmer som De Dominee, Volle maan og Deuce Bigalow: European Gigolo, og hun har ledet Idols Nederland. Hun spilte også rollen som Belle i den nederlandske musikalversjonen av Skjønnheten og udyret og Jane i Tarzan. Hun startet senere en tv-karriere i den nederlandske kanalen AVRO der hun ledet prisshowet Gouden Televizier-Ring Gala fra 2008 til 2010. I 2011 gikk hun over til den kommersielle tv-kanalen RTL 4, der hun har ledet programmer som Holland's Got Talent og The Voice of Holland. Janzen har vunnet Televizier-Ster-prisen for beste tv-programleder fem ganger. I 2020 skulle hun vært programleder for Eurovision Song Contest fra Rotterdam i Nederland, men konkurransen ble avlyst på grunn av koronavirusutbruddet i Europa vinteren 2020. I stedet ledet hun programmet i 2021.

Bakgrunn 
Janzen ble født i Tegelen og studerte senere ved Amsterdamse Hogeschool voor de Kunsten. Hun ble undervist i dans, i sjangre som klassisk, moderne, jazz og stepping. Hun ble også undervist i skuespill, sang og musikal.

Hun har spilt i en rekke musikaler, blant andre Crazy For You, Kunt u mij de weg naar Hamelen vertellen, mijnheer, Saturday Night Fever, 42nd Street, Skjønnheten og udyret, Tarzan og Petticoat.

Janzen har også hatt gjesteroller i tv-programmer som Baantjer, Intensive Care, De Band, Meiden van De Wit og Kinderen Geen Bezwaar. Hun har også ledet lottotrekningen Staatsloterij Live og nederlandske Idol. Janzen har også spilt i en rekke filmer, blant andre: De Dominee, Feestje, Deuce Bigalow: European Gigolo, Volle Maan, Alles is Liefde, Kicks og tv-filmen Loverboy. I desember 2002 slapp hun singelen «Achter De Sterren», tittelsangen fra filmen Science Fiction.

Janzen vant John Kraaijkamp Musical Award i 2002 i klassen «kommende talent» for rollen i Saturday Night Fever. Hun har også vunnet en musikalpris i 2005 for beste skuespiller i en birolle, for sin innsats i musikalen Crazy For You. Hun ble også nominert til beste kvinnelige hovedrolle i 2006 for rollen som Belle i Skjønnheten og Udyret, og fikk en ny nominasjon i 2007 for rollen som Jane i musikalversjonen av Tarzan. På grunn av graviditet måtte hun midlertidig tre ut av rollen fra september 2008 til april 2009. Hun ble erstattet av Bente van den Brand under permisjonen. Etter Tarzan spilte hun en rolle i Disney Musical Sing-Along.

I 2011 avsluttet Janzen engasjementet sitt for den nederlandske tv-kanalen AVRO og signerte i stedet en kontrakt med RTL. I 2012 hadde Janzen en rolle i tv-seriene Divorce og Goede tijden, slechte tijden. I 2019 hadde hun en liten rolle i Goede tijden, slechte tijden. Hun har også vært programleder for en rekke programmer, blant andre: De Jongens tegen de Meisjes, Everybody Dance Now, It Takes 2, Time To Dance og The Voice of Holland. Hun har også vært programleder for Dance Dance Dance, All Together Now and Dancing with the Stars. De siste årene har hun også vært jurymedlem i tv-programmer som Your Face Sounds Familliar, Holland's Got Talent og The Talent Project.

I 2015 og 2016 var hun også programleder for den tyske versjonen av The Voice Kids og som jurymedlem i Superkids.

I november 2019 offentliggjorde nederlandske NPO at Janzen skulle være programleder for Eurovision Song Contest 2020 fra Rotterdam i Nederland sammen med Edsilia Rombley og Jan Smit. 18. mars 2020 ble imidlertid konkurransen avlyst på grunn av koronavirusutbruddet i Europa vinteren 2020. I stedet ledet hun erstatningsshowet Eurovision: Europe Shine a Light, og hun ledet Eurovision Song Contest 2021.

Filmografi

Film

Fjernsyn 
Som skuespiller

Som programleder eller jurymedlem

Musikaler

Privatliv 
Janzen er gift med Marco Geeratz, og paret har to barn: James, født i 2009; og Bobby, født i 2018. Geeratz har i tillegg tre barn fra et tidligere forhold.

Referanser

Eksterne lenker 
 
 

 
 
 
 
 
 

Nederlandske skuespillere
Eurovision Song Contest 2020
Programledere for Eurovision Song Contest